Dilecta filia mea, nomen Vualtru, igitur ego, in Dei nomen, Beratdus et uxor sua Teoza, genitrice tua, in pro amore et bone voluntate donamus tibi de res nostras que sunt sitas in pago Ostuunens, in agro Vimasaono: in primis donamus tibi maso indominicato, in villa Carentoges, et quiquit at ipso maso aspicit, oc sunt curtiferis, vircariis, vineis, campis, pratis, silvis, [aquis] aquarumque decursibus, quantum in ipsa villa visi sumus abere, totum at integrum tibi donamus. Et donamus tibi servis is nominibus: Goolbaldo cum uxore sua et infantibus suis, et Borgleno cum uxore sua et infantibus suis. Et donamus tibi in pago Matisconens, in agro Ticiacense, in villa Sancti Poncii, curtilo indominicato, ubi Gotevertus sedit, alio curtilo ubi Benedictus sedit, alio curtilo in villa Tusiago, ubi Dominicus sedit, et alio curtilo qui vocat a la Rohi; ipsos curtilos denominatos et quiquit at ipso curtilos aspicit, oc sun curtiferis, vircariis, vineis, campis, pratis, silvis, onnia ex onnibus, totum at integrum nos tibi donamus. Et donamus tibi servos permanentibus, Goteverto cum uxore sua et infantibus suis, et Benedicto cum uxore sua et infantibus suis, et Dominico cum uxore sua et infantibus suis; istas res et istos servos, totum at integrum, nos tibi donamus atque transfundimus, at abere et tenere, et quiquit facere volueris in onnibus. Si quis vero, si nos ipsi, au ullus omo de heredibus nostris qui donacione ista tentare vel calonniare voluerit, auri uncias II componat. Actum Trenbli, ubi fuit facta. S. Beratdi et uxore sua Teoza, qui fierun et firmare rogaverunt. S. Queltono, qui in onnibus consensit. S. Acdoardi. S. Maengoi. S. Araldi. S. Maalberti. S. Alboeno. S. Guuichardi. S. Atalardi. S. Everlam. S. Raenbalt. Ego Euremarus scripsit, datavit die jovis, in annos IIII regnante Luuvici rege.